Pravin Gordhan vertrek die week na die buiteland
Bylmoordsaak begin vandag
Bylmoord verhoor moontlik regstreeks uitgesaai
Moontlike korrupsie by Eskom word ondersoek
Nuwe Mejuffrou SA aangewys
KOSMOS RADIO 94.1 Pravin Gordhan vertrek die week na die buiteland
Details	Gepubliseer op 27 Maart 2017	Die minister van Finansies, Pravin Gordhan, vertrek die week saam met ‘n afvaardiging na die buiteland om inligtingsessies aan beleggers in Brittanje en Amerika aan te bied.
Dit kom te midde van kommer onder beleggers oor die toenemende politieke spanning in die ANC in aanloop tot die leiersverkiesing wat in Desember plaasvind.
Die afvaardiging, wat ook die adjunk-minister van Finansies, Mcebisi Jonas, en maatskappyhoofde en amptenare van die vakverbond, Fedusa, insluit, sal Londen, Boston en New York besoek.
Details	Gepubliseer op 27 Maart 2017	Die sogenaamde bylmoordsaak sal om kwart oor twee vanmiddag in die Hooggeregshof in Kaapstad begin – meer as twee jaar nadat Henri van Breda na bewering sy ouers en broer in hul huis op die De Zalze-landgoed buite Stellenbosch vermoor het.
Die 21-jarige Van Breda sal na verwagting skuld op drie aanklagte van moord ontken.
Hy staan ook tereg op aanklagte van poging tot moord en regsverydeling.
Details	Gepubliseer op 27 Maart 2017	Regter Siraj Desai van die Hooggeregshof in Kaapstad sal vanoggend uitspraak lewer in die dringende aansoek van Media24 om die sogenaamde bylmoord-verhoor regstreeks uit te saai.Die Nasionale Vervolgingsgesag, asook die beskuldigde se regspan, het die aansoek teengestaan. Die verhoor van die 21-jarige Henri van Breda in verband met die bylmoorde op sy pa, ma en ouer broer op 26 Januarie 2015 op die De Zalze-landgoed buite Stellenbosch, begin vanoggend in die Hooggeregshof.
Bladsy 1 van 1390 BeginVorige12345678910VolgendeEinde Kosmos aanvaar geen aanspreeklikheid vir die gebruik van en die akkuraatheid van die inhoud van die webtuiste nie.